แรงซื้อกลับหนุน SET ปิดลดช่วงลบเหลือ 0.32 จุด จับตารายงานประชุม FOMC พฤหัสนี้
แรงซื้อกลับหนุน SET ปิดลดช่วงลบเหลือ 0.32 จุด จับตารายงานประชุม FOMC พฤหัสนี้ โดยดัชนีปิดที่ระดับ 1,549.16 จุด ลดลง 0.32 จุด หรือ 0.02% มูลค่าการซื้อขาย 9.86 หมื่นล้านบาท
17 พ.ค. 2564

สื่อข่าวรายงานว่า ดัชนีปิดที่ระดับ 1,549.16 จุด ลดลง 0.32 จุด หรือ 0.02% มูลค่าการซื้อขาย 9.86 หมื่นล้านบาท 
10 หุ้นกดดัชนีวันนี้

ด้านนายณัฐชาต เมฆมาสิน ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.ทรีนีตี้ เปิดเผยว่า ตลาดหุ้นไทยวันนี้แกว่งค่อนข้างทรงตัว เนื่องจากตลาดฯไม่มีปัจจัยบวกใหม่เข้ามา ขณะเดียวกันได้รับแรงกดดันจากการแพร่ระบาดโควิด-19 ในประเทศ วันนี้จำนวนผู้ติดเชื้อพุ่งขึ้นเกือบหมื่นราย แต่ส่วนใหญ่พบในเรือนจำ จึงมีแรงขายออกมาในช่วงเช้า และ MSCI ปรับลดน้ำหนักลงทุนหุ้นไทยคาดยังกดดันไปอีกราว 1-2 สัปดาห์จนกว่าจะถึง Effective day เมื่อพ้นไปแล้วนักลงทุนต่างชาติก็จะลดแรงขายและอาจจะซื้อมากขึ้น
โดยวันนี้เห็นได้ว่าหุ้นขนาดใหญ่เริ่มกลับมา Outperform หลังจากนักลงทุนต่างชาติและกองทุนได้ขายในสัปดาห์ที่แล้ว ต้องกลับมาจับตาการเทรดของนักลงทุนต่างชาติและกองทุนวันนี้ว่าจะเป็นอย่างไร อย่างไรก็ดี ในสัปดาห์ที่แล้ว Block Trade มีการปิดสถานะไปค่อนข้างมากแล้วช่วยลดความร้อนแรงในการเหวี่ยงของตลาดฯได้
ขณะที่ตลาดต่างประเทศวันนี้เคลื่อนไหวทั้งแดนบวก-ลบถ้วนหน้า ทั้งตลาดหุ้นในภูมิภาคเอเชียและตลาดในยุโรปเทรดบ่ายนี้ รวมถึงดาวโจนส์ฟิวเจอร์ส หลังจากที่ยอดค้าปลีกของสหรัฐฯออกมาไม่ดี ทำให้นักลงทุนผ่อนคลายความกังวลเฟดขึ้นดอกเบี้ยเร็วไปได้บ้าง พร้อมให้ติดตามรายงานการประชุมของคณะกรรมการกำหนดนโยบายการเงินของธนาคารกลางสหรัฐ (FOMC) วันที่ 27-28 เม.ย.ซึ่งจะมีการเผยแพร่ในวันที่ 20 พ.ค.นี้
สำหรับแนวโน้มการลงทุนในวันพรุ่งนี้ (18 พ.ค.) นายณัฐชาต กล่าวว่า ตลาดฯคงจะแกว่งไซด์เวย์ โดยมีแนวรับ 1,530 จุด ส่วนแนวต้าน 1,570 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
SIRI    มูลค่าการซื้อขาย  5,552.08 ล้านบาท  ปิดที่   1.35 บาท เพิ่มขึ้น  0.31 บาท
CBG     มูลค่าการซื้อขาย  3,965.70 ล้านบาท  ปิดที่ 127.00 บาท เพิ่มขึ้น 14.00 บาท
KBANK   มูลค่าการซื้อขาย  3,315.67 ล้านบาท  ปิดที่ 122.00 บาท เพิ่มขึ้น  1.00 บาท
TIDLOR  มูลค่าการซื้อขาย  2,554.78 ล้านบาท  ปิดที่  41.50 บาท เพิ่มขึ้น  1.00 บาท
PTT     มูลค่าการซื้อขาย  2,294.22 ล้านบาท  ปิดที่  39.75 บาท ลดลง   0.50 บาท
 
ตลาดหุ้นเอเชีย
